Humanoid robot skal pleje ældre i Køge - Altinget: digital - Udgives sammen med Mandag Morgen Next
Klaus Ulrik Mortensen | 30. marts 2017 kl. 2:45 | Print
Menneskelignende robotter har det svært i Danmark.
I modsætning til et land som Japan, som traditionelt set har haft en anden forståelse af robottens og teknologiens plads i samfundet, har forsøg med såkaldt humanoide robotter i Danmark været sparsomme.
Robot flytter til Køge i 2018
Men det vil et hold af robotforskere fra Syddansk Universitet i Odense lave om på. I samarbejde med Køge Kommune er de gået i gang med at udvikle en robot til plejehjem, som kan overtage rutineopgaver, så plejepersonalet får mere kvalitetstid med de ældre. Eksempelvis skal robotten følge de ældre til frokoststuen, servere vand og transportere vasketøj og skrald.